钦定古今图书集成/理学汇编/学行典/第250卷 > 焦尚偲
## 钦定古今图书集成/理学汇编/学行典/第250卷 > 焦尚偲

按《太平县志》：“焦尚偲，西乡人。性慷慨尚义，而尤好隐
行其德岁祲，辄捐囷设糜以周乡里，里中赖以全活
者甚众。数为人完婚娶，广嗣息，振人于厄，终不令人
知，人益难之。娘溪当石太之交，为徽池要道，每岁夏
涨，涉者多罹灭顶之厄。偲成石梁以图永济，鸠工庀
材，费以数千计，至属纩犹未底绩，迺嘱其子曰：‘此工
不成，吾将尸视’。”逾年役竣，因题其桥曰“踵义”，志承先
也。子两举明经，一庠生。诸孙饩学宫为名诸生人以
是觇德报云。